**KLAIPĖDOS MIESTO SAVIVALDYBĖS ADMINISTRACIJA**

**STRATEGINIO PLANAVIMO GRUPĖS**

**POSĖDŽIO PROTOKOLAS**

2015 m. vasario 19 d. Nr. T1-29

Klaipėda

Posėdis įvyko 2015-02-03

Posėdžio pradžia: 13.15 val.

Posėdžio pabaiga: 14.00 val.

Posėdžio pirmininkė – Judita Simonavičiūtė, Savivaldybės administracijos direktorė.

Posėdžio sekretorė – Snieguolė Kačerauskaitė, Strateginio planavimo skyriaus vyr. specialistė.

Dalyvauja: Indrė Butenienė, Strateginio planavimo skyriaus vedėja, Audra Daujotienė, Socialinių reikalų departamento direktorė, Alina Velykienė, Savivaldybės administracijos direktoriaus pavaduotoja, Nijolė Laužikienė, Ugdymo ir kultūros departamento direktorė, Savivaldybės administracijos direktoriaus pavaduotoja, Aldona Špučienė, Finansų ir turto departamento direktorė, Vilija Venckutė-Palaitienė, Informavimo ir e. paslaugų skyriaus vedėja, Liudvikas Dūda, Miesto ūkio departamento direktorius, Kastytis Macijauskas, Urbanistinės plėtros departamento direktorius.

Pakviesti: A. Šulcas, mero pavaduotojas, A. Barauskas, mero patarėjas, E. Jurkevičienė, Projektų skyriaus vedėja, M. Černiūtė-Amšiejienė, Urbanistikos skyriaus vedėja, R. Mockus, Transporto skyriaus vedėjas, B. Lauciuvienė, Bronislava Lauciuvienė, Klaipėdos m. savivaldybės viešosios bibliotekos direktorė, A. Veselkovė, Klaipėdos m. savivaldybės viešosios bibliotekos metodininkė.

Darbotvarkė:

1. Dėl Klaipėdos miesto savivaldybės viešosios bibliotekos dalyvavimo projekte.
2. Dėl dalyvavimo projekte „Mobility for Growth 2014-2015 – MG5.5a“.
3. Dėl „Vėtrungės“ gimnazijos stadiono atnaujinimo.
4. Dėl eismo organizavimo Pilies, Minijos, Sausio 15-osios, Galinio Pylimo gatvių sankryžoje variantų.

Papildomi klausimai:

1. Dėl projekto „Baltijos prospekto ir Minijos gatvės sankryžos rekonstrukcija (I etapas)“ papildomų darbų pirkimo.

6. Dėl Klaipėdos miesto savivaldybės 2015–2017 metų strateginio veiklos plano pakeitimo.

1. SVARSTYTA: Klaipėdos miesto savivaldybės viešosios bibliotekos dalyvavimas projekte.

A. Veselkovė prašo pritarti Klaipėdos miesto viešosios bibliotekos dalyvavimui „Bibliotekos pažangai 2“ projektų konkurse. Planuojama teikti projektą „Šeimos istorija – išsaugok atmintį“, kurio numatoma vertė - 22600 Eur. Teikiant paraišką konkursui reikalingas Klaipėdos m. savivaldybės tarybos įsipareigojimas prisidėti 10 proc. dydžio indėliu į projekto biudžetą. Todėl prašoma užtikrinti 2260 Eur lėšų skyrimą 2015 m. įstaigos biudžete projektui įgyvendinti.

NUTARTA:

1. Pritarti Klaipėdos miesto viešosios bibliotekos dalyvavimui „Bibliotekos pažangai 2“ projektų konkurse.

2. Įpareigoti Kultūros skyrių rengti sprendimo projektą dėl pritarimo dalyvauti „Bibliotekos pažangai 2“ projektų konkurse.

2. SVARSTYTA. Dalyvavimas projekte „Mobility for Growth 2014-2015 – MG5.5a“.

M. Černiūtė-Amšiejienė pasakė, kad 2015-01-15 buvo gautas UAB „TAEM Urbanistai“ kvietimas dalyvauti tarptautiniame projekte „Mobility for Growth 2014–2015 – MG5.5a“, kuris yra Europos komisijos programos „Horizon 2020“ dalis (pridedama prie protokolo). Numatomi projekto partneriai – Antverpenas, Aberdynas, Triestas, Konstanta ir Kinijos miestas Ningbo. Klaipėdos miestui kartu su VĮ KVJUD siūloma dalyvauti tarptautiniame projekte dėl logistiškai unikalios vietos. Vienas iš projekto rezultatų – transporto srautų, energijos suvartojimo ir gamybos uosto teritorijoje optimizavimas, uostamiesčio darnaus judumo projektavimas, šiltnamio efektą sukeliančių dujų emisijos mažinimas ir kt. Numatoma biudžeto apimtis yra nuo 1,5 iki 2 mln. Lt.

NUTARTA: Teikti sutikimą dėl dalyvavimo rengiant paraišką projektui „Mobility for Growth 2014–2015 – MG5.5a“. Projekto paraiškai gavus pritarimą iš Horizon 2020 programos, parengti ir teikti svarstyti savivaldybės tarybos sprendimą dėl dalyvavimo projekte.

3. SVARSTYTA. Dėl „Vėtrungės“ gimnazijos stadiono atnaujinimo.

I. Butenienė informavo, kad 2015-01-15 gautas Lietuvos Respublikos švietimo ir mokslo ministerijos raštas „Dėl dalyvavimo švietimo įstaigų sporto aikštynų atnaujinimo programoje 2015 metais“ kuriuo yra informuojama, kad Klaipėdos „Vėtrungės“ gimnazija yra įrašyta į Lietuvos Respublikos Švietimo ir mokslo Ministro 2014 m. vasario 4 d. įsakymu Nr. V-70 „Dėl švietimo įstaigų sporto aikštynų atnaujinimo programos įgyvendinimo“ patvirtintą 2014–2016 metais numatomų atnaujinti švietimo įstaigų sporto aikštynų sąrašą (pridedama prie protokolo). Bendra atnaujinimo vertė yra ne mažesnė kaip 289620 Eur vienam sporto aikštynui atnaujinti, Ministerija skiria ne daugiau kaip 231696 Eur, jei ne mažiau kaip 57924 Eur nuosavų lėšų skiria savivaldybė. Ministerijos skiriamos lėšos bus paskirstytos po 115848 Eur 2015-2016 m.

J. Simonavičiūtės pasiūlė teikti savivaldybės tarybai svarstyti sprendimo projektą dėl dalyvavimo projekte „Klaipėdos „Vėtrungės“ gimnazijos (Gedminų g. 3) sporto aikštyno atnaujinimas“, prieš įtraukiant jį į 2015-2017 m. SVP.

V. Gembutienės nuomone tai būtų investicinis projektas ir jį turėtų vykdyti Investicijų ir ekonomikos departamentas.

A. Velykienė mano. kad 2015 m. reikėtų daryti abiejų sporto aikštynų – „Pajūrio“ ir „Vėtrungės“ – atnaujinimo darbų techninius projektus.

NUTARTA:

1. Pritarti dalyvavimui Lietuvos Respublikos švietimo ir mokslo ministerijos bendrafinansuojamame projekte „Klaipėdos „Vėtrungės“ gimnazijos (Gedminų g. 3) sporto aikštyno atnaujinimas“.

2. Paskirti Kūno kultūros ir sporto plėtros programos (Nr. 11) priemonių „Futbolo aikštės dangos įrengimas prie „Pajūrio“ pagrindinės mokyklos“ ir „Klaipėdos „Vėtrungės“ gimnazijos (Gedminų g. 3) sporto aikštyno atnaujinimas“ asignavimų valdytoju Investicijų ir ekonomikos departamentą;

3. Įpareigoti Projektų skyrių parengti sprendimo projektą savivaldybės tarybai dėl pritarimo dalyvauti Lietuvos Respublikos švietimo ir mokslo ministerijos bendrafinansuojamame projekte „Klaipėdos „Vėtrungės“ gimnazijos (Gedminų g. 3) sporto aikštyno atnaujinimas“.

4. SVARSTYTA. Dėl eismo organizavimo Pilies, Minijos, Sausio 15-osios, Galinio Pylimo gatvių sankryžoje variantų.

L. Dūda informavo, kad 2015 m. sausio 9 d. vykusiame Saugaus eismo komisijos posėdyje buvo svarstytas klausimas dėl laikinos žiedinės sankryžos, esančios Pilies g., Minijos g., Sausio 15-osios, Galinio Pylimo g. naikinimo atstatant šviesoforinę sankryžą. Nutarta organizuoti studijos parengimą, kuri atsakytų kokia sankryža šioje vietoje yra efektyviausia. Studijos parengimas kainuotų 5800 Eur. SPG siūloma svarstyti 2 variantus:

a) Inicijuoti studijos, kuri atsakytų į klausimą – kokia Pilies, Minijos, Sausio 15-osios, Galinio Pylimo gatvių sankryža būtų efektyviausia, parengimą;

b) 2015 m. bus perkamas techninis projektas – išmaniam sankryžų valdymui įrengti Klaipėdoje, pagal POSSE studiją, todėl jo apimtyje galima būtų spręsti ir šios sankryžos tipo klausimą.

NUTARTA: Nerengti galimybių studijos. Organizuoti darbo grupę iš specialistų ir klausimą nagrinėti dar kartą.

5. SVARSTYTA. Dėl projekto „Baltijos prospekto ir Minijos gatvės sankryžos rekonstrukcija (I etapas)“ papildomų darbų pirkimo.

A. Velykienė informavo, kad 2015-01-20 įvykusiame Projektų priežiūros komiteto posėdyje, kuriame buvo svarstomas projekto „Baltijos prospekto ir Minijos gatvės sankryžos rekonstrukcija (I etapas)“ papildomų darbų pirkimas, pasirašytas darbų pakeitimo aktas Nr. 9 „Dėl žemės sankasos darbų kiekių“ dėl esamų neatitikimų viešųjų pirkimų medžiagoje, kurio vertė 1.085.664,76 Lt (pridedama prie protokolo). Viešųjų pirkimų tarnyba davė sutikimą sumažinti bendrą projekto vertę iki 17,8 mln. Lt. Projektuotojai pripažindami savo klaidas neprašo lėšų techninio projekto korekcijai. Šiuo metu yra kreiptasi į Transporto investicijų direkciją dėl papildomų darbų finansavimo. Reikia nuspręsti dėl viešųjų pirkimų procedūrų.

NUTARTA: Pritarti viešųjų pirkimų procedūrų vykdymui su sąlyga, kad iki projekto sutarties pasirašymo bus išspręstas klausimas su VĮ KVJUD dėl projekto papildomų darbų finansavimo, neskiriant savivaldybės biudžeto lėšų.

6. SVARSTYTA. Klaipėdos miesto savivaldybės 2015–2017 metų strateginio veiklos plano pakeitimas.

I. Butenienė informavo, kad Klaipėdos miesto savivaldybės 2015–2017 metų strateginį veiklos planą numatoma keisti 2015 m. kovą ir prašo departamentų direktorius susipažinti su sprendimo projektu, kuris yra parengtas ir paskelbtas savivaldybės intraneto svetainėje.

NUTARTA: Informacija išklausyta.

Posėdžio pirmininkė Judita Simonavičiūtė

Posėdžio sekretorė Snieguolė Kačerauskaitė